_:nbcb3fb95b3f34e4e8a67918854d2bebaxb0
<http://schema.org/articleBody>
"Тежък пътен инцидент от късните часове &amp;ndash; тежкотоварен камион се преобърна в градинка в Айтос и удари автомобил и хора. Починали са трима души, двама от които деца на 6 и на 9 години. Третата жертва е техният баща.Те са пътували в лек автомобил, който е бил ударен от камиона.По първоначални данни камионът не е успял да вземе завой и се удря в лек автомобил, след което се забива в градинка. Инцидентът е станал около 22 ч. на 13 септември.При катастрофата има и трима пострадали, които са в болница.На шофьорът на тира е взета проба за алкохол и наркотици, която предстои да бъде изследвана.Причините за катастрофата се изясняват, но по първоначални непотвърдени официално данни шофьорът е изпуснал управлението на камиона, който е бил претоварен със зърно.Мястото на трагичния инцидент е печално известно. Именно на това място преди година отново стана катастрофа, при която шофьор на тир се вряза в колона от автомобили, които чакат на светофар.Очевидци разказват, че по-рано градинката е била пълна с деца и по-голямата трагедия се е разминала за минути."
<https://btvnovinite.bg/predavania/tazi-sutrin/trima-zaginali-sred-koito-dve-deca-pri-katastrofata-v-ajtos.html?utm_source=self&utm_medium=article&utm_campaign=Related_Articles>